Tchai Munch
Tchai Munch er en dansk glaskunstner. Hun voksede op i Australien i 1963-1971 og blev i årene 1975-1980 uddannet på Skolen for Brugskunst (i dag Det Kongelige Akademi, Arkitektur, Design, Konservering).
Hun er særlig kendt for sine fade, der fremstilles ved blæsning samt fusing og slumping, dvs. processer, hvor lange stykker af glas smeltes sammen og ved genopvarmning smeltes i form til fx skåle, fade eller skulpturer.
Fra 1980 har Tchai Munch sammen glaskunstneren Finn Lynggaard, som hun blev gift med i 1988, haft værksted med tilhørende galleri i Ebeltoft. Dette har fungeret som samlingssted for moderne studioglas. Hun er, sammen med sin mand, blandt initiativtagerne til Glasmuseet Ebeltoft. Tsai Munch har udført udsmykningsopgaver til bl.a. Islebjerg Kirke i Frederikssund (1998) og Risskov Kirke i Aarhus (1999).
Tsai Munch modtog Hempels glaspris 1988.